ཐོག་མ་ནི་ཁོ་པར་སྙིང་ནད་ཚབ་ཆེན་ཡོད་ཅིང་རྒྱུན་དུ་སྨན་ཟ་དགོས་པའི་དབང་གིས་སྨན་གྱིས་ཁོ་པར་ལྡོག་ཕྱོགས་ཀྱི་ཤུགས་རྐྱེན་སྟེར་གྱི་ཡོད་འདུག་རྐྱེན་ཁོ་པས་སོ་སོའི་ན་ཚ་ཁོ་ནས་རྐྱེན་པའི་སྒེར་གྱི་ཁོང་ཁྲོའམ་རླུང་འགོག་མ་ཐུབ་པ་རེད་ཟེར་ནས་གོང་གི་མི་སྣས་ང་ཚོར་བཤད་མྱོང་།ངས་རྒས་པོ་འདིའི་གནས་སྟངས་ངོ་མ་འདི་དག་རྒྱུས་ལོན་རྗེས་རང་བཞིན་གྱིས་གཅིག་མཚུངས་ཀྱི་སྐུ་ཚེའི་མཇུག་ཏུ་སྙིང་ནད་དང་ཁྲག་ཤེད་མཐོ་བའི་ངའི་བརྩེ་བའི་དྲིན་ཆེན་གྱི་ཡབ་དམ་པ་རང་དབང་མེད་པར་ཡིད་ལ་དྲན་འོང་གི་ཡོད་ལ།དེ་བས་རྒས་པོ་འདིའི་བྱེད་སྟངས་འགྲོ་ལུགས་འགའ་ནས་ཀྱང་ངའི་སོ་སོའི་ཡབ་དམ་པ་དེ་སེམས་སུ་དྲན་བསྐུལ་ཐེངས་མང་བྱེད་མྱོང་བས་ངས་གང་ལྟར་ཡང་རྒས་པོ་ཤི་རན་པའི་ལོ་ཚད་ལ་སླེབས་པ་འདི་ལ་ལན་བསློག་འདོད་མེད་པ་ཡིན།